जब वो मुझे छोड़ कर गया, दिल ने चाहा, फूट-फूट कर रोऊं। पर नहीं रो सकी। अपने आप को उस समय बहुत छोटा समझ रही थी। आज मेरी आंखों जो आंसुओं से भरी हुई हैं उसमें सबसे हल्की चीज़ तैर रही थी, वो थी अहंकार। मैं अपने आप को बहुत हल्का महसूस कर रही थी। कुछ लोग आये और उस कबुतर को लेकर चले गए। मादा कबुतर चुपचाप पेड़ की छांव में जाकर बैठ गई। मुझे अहसास हुआ कि वो अश्क पलकों पर नहीं गिराना चाहती थी। शायद वो भी मेरी तरह उससे बहुत प्यार करती थी। मेरे आंखों में भी सामंजस्य स्थापित नहीं हो रहा था। कभी वो रोना चाहती थी, कभी नहीं। अपने प्यार के बिना जीवन वो कैसे जीयेंगी।